Raphaël Stacchiotti
De Raphaël Stacchiotti, gebuer den 9. Mäerz 1992 an der Stad Lëtzebuerg, ass e lëtzebuergesche Schwëmmer.

De Stacchiotti war mat 16 Joer bis elo de jéngste Lëtzebuerger Olympionik. Bei der Ouverture vun de Spiller zu Peking 2008 huet hien de Lëtzebuerger Fändel gedroen. An der Qualifikatioun iwwer 200m Fräistil vun de Männer, koum hie mat enger Zäit vun 1:52.01 op eng 49. Plaz am Generalklassement.

Hie war och bei den Olympesche Spiller 2012 zu London, 2016 zu Rio an 2021 zu Tokyo derbäi. No der Olympiad vu Rio ass hien an d'Section sports d'élite de l'armée gaangen.

Mat alle 17 gewonnenen Distanze bei de Meeschterschaften am 25-Meter-Baseng uganks Dezember 2017 kënnt de Schwëmmer vum Swimming Club le Dauphin vun Ettelbréck op den aktuelle Rekord vu 70 nationalen Titelen.

Palmares 

 2008: 4. Plaz op Weltmeeschterschaft vun de Junioren zu Monterrey (Mexiko). Neie Landesrekord am 200m Fräistil mat 1:50.30
 2009: Bei de Spiller vun de klenge Staate vun Europa, vum 1. Juni bis de 6. Juni huet hie siwemol Gold an eemol Sëlwer gewonnen.
Doropshi krut hien de 6. Juni de World Fair Play Movement award
 2009: 1. Plaz op der Junior-Europameeschterschaft zu Prag am 200m 4 Nages mat 2:02.56
 2010: 1. Plaz am 200 m 4 Nages an 2. Plaz am 400 m 4 Nages op der Junior-Europameeschterschaft.
 2011: 20. Plaz am 200 m 4 Nages an am 400 m 4 Nages op de Schwammweltmeeschterschaften zu Shanghai

Lëtzebuergesch Rekorder (50 m Baseng)

Kuckt och

Um Spaweck 
 Stacchiotti n'en pouvait plus  
 Finall vun den 200 m 4 nages Männer bei der Jugend-Europameeschterschaft 2009 op You-Tube

Lëtzebuergesch Olympioniken
Lëtzebuergesch Schwëmmer
Gebuer 1992
Section sports d'élite de l'armée